jkorsvik/nowiki_second_scrape_merged huggingface dataset:
Sørlandssenteret

Sørlandssenteret er et kjøpesenter lokalisert i næringsområdet Sørlandsparken i Kristiansand. Senteret åpnet i 1987 og er modernisert og utvidet i 1995, 2008 og 2013. Senteret eies fra 6. januar 2023 100% av Olav Thon Gruppen. Den omfattende utvidelsen i 2013 gjorde det til Nordens største kjøpesenter målt i areal.

I 2008 ble det kjent at Vital forsikring ASA og Olav Thon Eiendomsselskap ASA, som eide senteret Thon Sørlandsparken, danner et nytt selskap som skal eie og videreutvikle selskapenes eksisterende eiendommer i Sørlandsparken som etter utbygging vil utgjøre én, sammenhengende enhet.
Før utvidelsen i 2013 hadde senteret et salgsareal på ca. 55 000 m², 130 butikker og 3 000 parkeringsplasser. Fra oktober 2013, etter omfattende utbygging, hadde senteret et areal på 110 500 m², 195 butikker og 3 000 parkeringsplasser og er Nordens største kjøpesenter i areal.


== Referanser ==
Eric Sandberg

Eric Gustaf Sandberg (født 19. desember 1884, død 8. desember 1966) var en svensk seiler som deltok i de olympiske leker 1908 i London og 1912 i Stockholm.
Sandberg vant en olympisk sølvmedalje under OL 1908 i London med den svenske båten «Vinga» som kom på andreplass bak den britiske båten «Cobweb» i 8-metersklassen. Mannskapet på «Vinga» var Sandberg, Carl Hellström, Edmund Thormählen, Erik Wallerius og Harald Wallin.
Fire år senere, under OL 1912 i Stockholm var han med på den svenske båten «Kerstin» som kom på tredjeplass i 6-metersklassen. Etter to seilaser hadde de begge svenske båtene «Kerstin» og «Sass» en poeng hver. «Kerstin» vant skilleracet som ble avholdt 22. juli. Seks båter fra fem nasjoner deltok i 6-metersklassen og seilasene ble avviklet utenfor kysten til  Nynäshamn.


== OL-medaljer ==
1908  London -  Sølv i seiling, klasse 8-metersklassen
1912  Stockholm -  Bronse i seiling, 6-metersklassen


== Referanser ==


== Eksterne lenker ==
(en) Eric Sandberg – Olympics.com 
(en) Eric Sandberg – Olympic.org 
(en) Eric Sandberg – Olympedia 
(en) Eric Sandberg – Sports-Reference (OL-resultater – arkivert) 
(en) Eric Sandberg – databaseOlympics.com (arkivert) 
(sv) Eric Sandberg – Sveriges olympiske komité
Ari Kristinsson

Ari Kristinsson (født 16. april 1951) er islandsk manusforfatter og filmprodusent.


== Biografi ==
Han fullførte studiene sine på Islands kunstuniversitet i 1979. Deretter dro han til California for å fortsette kunststudiene sine. Som regissør var hans første film barnefilmen Pappírs-Pési (eng. Adventures of Paper Peter) i 1990, men det ble dessverre en økonomisk katastrofe for Kristinsson. I tillegg har han laget en rekke filmer for fjernsyn bla.: Enginn venjulegur drengur (eng. The Football Kid, The Old Doll og dokumentarserien The Sixties.
Han er nok mest kjent for å ha stått for filmingen av både Friðrik Þór Friðrikssons film Börn náttúrunnar (1991) og Þráinn Bertelsson sin komedie Magnús (1989).
Hans nyeste film han har regissert er Duggholufólkið som kom ut i 2007.


== Filmografi ==
Engelske titler i parentes


=== Cinematograf ===
Duggholufólkið (No Network; 2007)
Stikkfrí (Count Me Out; 1997)
Myrkrahöfðinginn (Witchcraft; 1999)
Djöflaeyjan (Devil's Island; 1996)
Á köldum klaka (Cold Fever; 1995)
Bíódagar (Movie Days; 1994)
Allt gott (Everything sweet; 1992) (TV-film)
Börn náttúrunnar (Children of Nature; 1991)
Magnús (1989)
Skytturnar (White Whales; 1987)
Löggulíf (A Policeman's Life; 1985)
Dalalíf (Pastoral Life; 1984)
Nýtt líf (New Life; 1983)
Með allt á hreinu (On Top; 1982)
Rokk í Reykjavík (1982)
Eldsmiðurinn (The Blacksmith; 1981)


=== Regissør ===
No Network (2007)
Count Me Out (1997)
The Old Doll (1990)
The Adventures of Paper Peter (1990)


== Referanser ==


== Eksterne lenker ==
(en) Ari Kristinsson på Internet Movie Database 
(sv) Ari Kristinsson i Svensk Filmdatabas 
(da) Ari Kristinsson på Filmdatabasen 
(da) Ari Kristinsson på Scope 
(fr) Ari Kristinsson på Allociné 
(en) Ari Kristinsson på AllMovie 
(en) Ari Kristinsson hos The Movie Database
The Global Fund to Fight AIDS, Tuberculosis and Malaria

The Global Fund to Fight AIDS, Tuberculosis and Malaria, ofte kalt The Global Fund, ble etablert i januar 2002 for å dramatisk øke finansieringen av bekjempelse av de tre epidemiske sykdommene aids, tuberkulose og malaria. 
The Global Fund er den største internasjonale bidragsyter til helseprogram mot malaria og tuberkulose og bidrar med 20 % av alle midler for å bekjempe hiv/aids. Fondet anser at takket være dets innsats i 136 land så har 1,9 millioner menneskeliv blitt reddet pr. juni 2007, fondets totale bidrag siden starten er 11,3 milliarder US dollar. Bidragsytere til The Global Fund er for størstedelen vestlige land, men noen større stiftelser, som Bill & Melinda Gates Foundation har også gitt betydelige bidrag. 


== Korrupsjonsmistanke ==
I januar 2011 kom det frem opplysninger om at fondet var blitt utsatt for korrupsjon og svindel. I prosjekter som ble ettergått hadde det blitt avdekket at to tredjedeler av bistandsmidlene forsvant i korrupsjon. Flere giverland frøs derfor sine overføringer til fondet.


== Referanser ==


== Eksterne lenker ==
Offisielt nettsted 
Offisielt nettsted 
«Cleaning up», artikkel i The Economist om korrupsjonssakene i fondet.
Steen Herschend

Stehen Steensen Herschend (født 12. november 1888, død 3. august 1976)  var en dansk seiler som deltok under OL 1912 i Stockholm.
Herschend vant en olympisk sølvmedalje med den danske båten «Nurdug II» som kom på andreplass i 6-metersklassen bak den franske båten «Mac Miche». Mannskapet på båten besto av Herschend, Hans Meulengracht-Madsen og Sven Thomsen. «Nurdug II» vant den første seilasen 20. juli foran «Mac Miche» og den 21. juli vant «Mac Miche» foran «Nurdug II». I skilleracet som ble avholdt 22. juli, seiret den franske båten. Seks båter fra fem nasjoner deltok i 6-metersklassen.


== OL-medaljer ==
 1912  Stockholm - Sølv i seiling, klasse 6 meter  Danmark


== Eksterne lenker ==
(en) Steen Herschend – Olympedia 
(en) Steen Herschend – Sports-Reference (OL-resultater – arkivert) 
(en) Steen Herschend – databaseOlympics.com (arkivert)
Hans Meulengracht-Madsen

Hans Meulengracht-Madsen (født 9. september 1885, død 7. oktober 1966) var en dansk seiler som deltok under OL 1912 i Stockholm.
Meulengracht-Madsen  vant en olympisk sølvmedalje med den danske båten «Nurdug II» som kom på andreplass i 6-metersklassen bak den franske båten «Mac Miche». Mannskapet på båten besto av Meulengracht-Madsen, Steen Herschend og Sven Thomsen. «Nurdug II» vant den første seilasen 20. juli foran «Mac Miche» og den 21. juli vant «Mac Miche» foran «Nurdug II». I skilleracet som ble avholdt 22. juli, seiret den franske båten. Seks båter fra fem nasjoner deltok i 6-metersklassen.


== OL-medaljer ==
 1912  Stockholm - Sølv i seiling, klasse 6 meter  Danmark


== Eksterne lenker ==
(en) Hans Meulengracht-Madsen – Olympedia 
(en) Hans Meulengracht-Madsen – Sports-Reference (OL-resultater – arkivert) 
(en) Hans Meulengracht-Madsen – databaseOlympics.com (arkivert)
Michael Horse

Michael Horse (født 1951) er en amerikansk skuespiller, maler og juvelhandler kjent fra den amerikanske tv-serien Twin Peaks.
Horse ble født Michael James Heinrich i Yaqui-reservatet i Tucson, Arizona, men vokste opp i Los Angeles. Horse hevder være av indiansk avstamning med en blanding av Yaqui-Mescalero Apache-Zuni-indianer. Han har i tillegg svenske og spanske aner.Han filmdebuterte i The Legend of the Lone Ranger (1981). Deretter fulgte en hovedrolle i den relativt ukjente westernfilmen The Avenging (1982), samt biroller i flere mindre kjente filmer. Han hadde i samme periode også noen gjesteopptredener i TV-serier som Knight Rider og Amazing Stories før han i 1990 fikk rollen som Deputy Hawk i den amerikanske tv-serien Twin Peaks. I 1990-årene hadde han roller i filmer som blant annet Passenger 57 (1992), tv-serieversjonen av The Untouchables (1993) og North of 60 (1995–1997). Han har hatt gjesteopptredener i flere internasjonalt kjente TV-serier. I 2017 gjentok han rollen som Hawk i Twin Peaks.
Michael Horse er gift med Sandra Horse.


== Referanser ==


== Eksterne lenker ==
(en) Michael Horse på Internet Movie Database 
(sv) Michael Horse i Svensk Filmdatabas 
(da) Michael Horse på Filmdatabasen 
(fr) Michael Horse på Allociné 
(en) Michael Horse på AllMovie 
(en) Michael Horse hos The Movie Database
Copa América 1995

Copa América 1995 var den 37. Copa América-turneringen som ble avholdt. Den ble spilt i Uruguay i tidsrommet 5. juli – 22. juli, og arrangert av CONMEBOL. Vinneren av Copa América 1995 ble  Uruguay, som dermed innfridde på hjemmebane. Det er ingen kvalifisering for sluttspillet i denne turneringen. Alle ti landene fra Sør-Amerika deltar, i  tillegg til to inviterte lag (Mexico og USA).
USA var den store overraskelsen i denne turneringen, spesielt da de vant over regjerende mester Argentina med 3-0, og dermed vant gruppen sin. Deretter ble Mexico slått på straffesparkkonkurranse i kvartfinalen, før de tapte mot Brasil i semifinalen. I bronsefinalen tapte de 1-4 mot Colombia, noe som ga dem 4.-plass i turneringen til slutt.
I denne versjonen av turneringen ble det ikke spilt ekstraomganger i sluttspillkampene, hvis en kamp endte uavgjort etter 90 minutter gikk man i stedet rett til straffesparkkonkurranse.


== Stadioner ==


== Gruppespill ==
Lagene ble delt inn i tre grupper med 4 lag i hver. CONMEBOL sto for oppsettet av gruppene, etter en offentlig loddtrekning. Hvert lag spilte én kamp mot alle de 3 andre lagene i gruppen. 3 poeng for seier, 1 for uavgjort og 0 for tap.
De lagene som endte på første- og andreplass avanserte direkte til kvartfinalen. I tillegg avanserte de to beste lagene som endte på tredjeplass i sin gruppe.

Regler for hvis flere lag ender på samme poengsum i gruppespillet:
Best målforskjell
Flest antall mål
Vinner av innbyrdes oppgjør
LoddtrekningAlle tidspunkter som er oppgitt er lokale tider.


=== Gruppe A ===
Sven Thomsen

Sven Bernth Thomsen (født 7. september 1884, død 14. november 1968) var en dansk seiler som deltok i de olympiske leker 1912 i Stockholm.
Thomsen vant en olympisk sølvmedalje med den danske båten «Nurdug II» som kom på andreplass i 6-metersklassen bak den franske båten «Mac Miche». Mannskapet på båten besto av Thomsen, Steen Herschend og Hans Meulengracht-Madsen. «Nurdug II» vant den første seilasen 20. juli foran «Mac Miche» og den 21. juli vant «Mac Miche» foran «Nurdug II». I skilleracet som ble avholdt 22. juli, seiret den franske båten. Seks båter fra fem nasjoner deltok i 6-metersklassen.


== OL-medaljer ==
 1912  Stockholm - Sølv i seiling, klasse 6 meter  Danmark


== Eksterne lenker ==
(en) Sven Thomsen – Olympedia 
(en) Sven Thomsen – Sports-Reference (OL-resultater – arkivert) 
(en) Sven Thomsen – databaseOlympics.com (arkivert)
Prince William-sundet

Prince William-sundet (engelsk: Prince William Sound) ligger i USA, utenfor kysten av Alaska. Den største havnen i sundet er Valdez oljeterminal. Andre bosetninger i sundet er Cordova og Whittier.
Sundet ble navngitt av George Vancouver i 1778. Han navnga sundet etter prins William, senere kong William IV.
I 1964 ble området rammet av et voldsomt jordskjelv (Langfredagsjordskjelvet i Alaska), som forårsaket en stor tsunami. Denne drepte flere chugachindianere i kystbyen Chenega. Tsunamien rammet også byen Valdez og en rekke andre bosetninger.


== Exxon Valdez-forliset ==
Exxon Valdez-forliset fant sted i Prince William-sundet 24. mars 1989.
Otto Aust

Otto Aust (født 25. juli 1892, død 12. oktober 1943)  var en svensk seiler som deltok i de olympiske leker 1912 i Stockholm.
Aust vant en olympisk bronsemedalje med den svenske båten «Kerstin» som kom på tredjeplass i 6-metersklassen bak den franske båten «Mac Miche» og «Nurdug II» fra Danmark. Etter to seilaser hadde de begge svenske båtene «Kerstin» og «Sass» en poeng hver. «Kerstin» vant skilleracet som ble avholdt 22. juli. Seks båter fra fem nasjoner deltok i 6-metersklassen og seilasene ble avviklet utenfor kysten til  Nynäshamn.


== OL-medaljer ==
1912  Stockholm -  Bronse i seiling, klasse 6 meter (Sverige)


== Eksterne lenker ==
(en) Otto Aust – Olympedia 
(en) Otto Aust – Sports-Reference (OL-resultater – arkivert) 
(sv) Otto Aust – Sveriges olympiske komité
Harald Sandberg

Harald Sandberg (født 22. oktober 1883, død 28. november 1940) var en svensk seiler som deltok i de olympiske leker 1912 i Stockholm.
Sandberg vant en olympisk bronsemedalje med den svenske båten «Kerstin» som kom på tredjeplass i 6-metersklassen bak den franske båten «Mac Miche» og «Nurdug II» fra Danmark. Etter to seilaser hadde begge de svenske båtene «Kerstin» og «Sass» et poeng hver. «Kerstin» vant skilleracet som ble avholdt 22. juli. Seks båter fra fem nasjoner deltok i 6-metersklassen og seilasene ble avviklet utenfor kysten til  Nynäshamn.


== OL-medaljer ==
1912  Stockholm -  Bronse i seiling, 6-metersklassen (Sverige)


== Eksterne lenker ==
(en) Harald Sandberg – Olympedia 
(en) Harald Sandberg – Sports-Reference (OL-resultater – arkivert) 
(en) Harald Sandberg – databaseOlympics.com (arkivert) 
(sv) Harald Sandberg – Sveriges olympiske komité
Open Vlaamse Liberalen en Democraten

Open Vlaamse Liberalen en Democraten («Åpne flamske liberale og demokrater», Open VLD) er et flamsk liberalt politisk parti.
Partiet la til Open til sitt navn i 2007, etter å tidligere ha vært kjent som  Vlaamse Liberalen en Democraten (VLD), og før 1992 som Partij voor Vrijheid en Vooruitgang (PVV). I anledning valget i 2007 dannet VLD en valgallianse dannet sammen med andre liberale partier Vivant og Liberaal Appèl, og dette ble etter hvert til et formelt samlet parti.
Partiet blei danna i 1970 da det daværende belgiske liberale partiet blei delt i et flamsk og et franskspråklig parti, Mouvement Réformateur. Fram til da hadde de liberale kjempa for enhetsstaten. 
Politisk var VLD tidlig på 1990-tallet et ideologisk frimarkedsparti, men har seinere bevega seg mot sentrum. Partiet har vært sterkt konsentrert rundt Guy Verhofstadt, som var partileder i tre perioder og statsminister i ni år. Partiet er også representert som en av de største nasjonale gruppene innenfor Alliansen av liberale og demokrater for Europa.


== Eksterne lenker ==
(nl) Offisielt nettsted 
(en) Open Vlaamse Liberalen en Democraten – kategori av bilder, video eller lyd på Commons
Lars Møller Ibsen

Lars Møller Ibsen (født 25. januar 1786 i København, død 27. mai 1846 i Christiania) var  en norsk kjøpmann og senere musiker og komponist.
Møller Ibsen kom til Christiania i 1810, hvor han startet en forretning sammen med komponisten Waldemar Thrane. Deres felles forretning antok stadig mer karakter av ren musikkhandel. Da Thrane i 1821 trakk seg ut av foretaket, opprettet Møller Ibsen alene eget litografisk forlagstrykkeri, hvor han blant annet publiserte Norske Lyra,som trolig er Norges første musikkblad, foruten Hans Hagerup Falbes og egne musikalske komposisjoner. Samme år opprettet han også et syngeinstitutt i hovedstaden. Møller Ibsen virket dessuten som sang- og musikklærer ved Christiania Catedralskole.
Møller Ibsen var ikke bare musiker, sanger og komponist, men også en dyktig skuespiller som flittig opptrådte i Det Dramatiske Selskab. I 1829 ble han dessuten syngemester ved Christiania Theater.
Møller Ibsen skrev musikk til blant annet Mens nordhavet bruser (C.N. Schwach) og Hvor herligt er mit fødeland (S.O. Wolff).


== Referanser ==


== Litteratur ==
Norsk Musikkleksikon
Salmonsens konversationsleksikon
Fyrstikkguten

«Fyrstikkguten» er en novelle som er skrevet av Frode Grytten. Den er en del av novellesamlinga Langdistansesvømmer som Grytten publiserte i 1990.
Skreikampen

Skreikampen er et fjell i Eidsvoll kommune i Akershus. Det har en høyde på 698 meter over havet og er det høyeste fjellet i Eidsvoll kommune. Primærfaktoren er 163 meter, referansesadelen er ved veikryss like sør for Skomakertjennet, 535 moh.
Kampen ligger helt nord i kommunen ved Mjøsa, i Feiring. Det naturlige utgangspunktet for bestigning er Øverbygda nord i Feiring.
Skreikampen setter sitt preg på landskapet med sin bratte fjellvegg ned mot Mjøsa. Fra toppen av kampen og ned til bunnen av Mjøsa er det over 1000 høydemeter. Skreikampen har utsikt mot blant annet Hedemarken, Mjøsa, Rondane og Trysilfjellet i nordøst. Den norske turistforening hevder det går an også å se Snøhetta fra «øst på Totenåsen». Det eneste sted det er teoretisk mulig, er her på Skreikampen; siktelinja går da trangt mellom Storsmeden og Steet i Rondane. 
Toppen preges mye snaufjell med få trær. Skreikampen har den eneste sjø – fjell gradienten i Akershus og er i stor kontrast til det ellers så milde og flate romerikslandskapet.Toppen er flittig besøkt av både romerikinger og totninger.


=== Skreia som inspirasjon for vår største poet ===
I Henrik Wergelands ungdomsdiktning spiller Skreia en viktig rolle, som i det store Stella-diktet ”En sangfuld Sommermorgen paa Skreya”. Berget ved Mjøsa blir dikter-jegets tilfluktssted både i kjærlighetssorg og glede, og Skreia blir utsiktspunkt for dikterens store visjoner. I det storslåtte diktet “Det befriede Europa”, som tar utgangspunkt i de dramatiske revolusjonsbølgene i Europa i 1830 ser dikteren fra Skreia fritt utover hele verden - i fortid og samtid!


== Se også ==
Fjell i Akershus


== Fotnoter ==


== Referanser ==
Bengt Heyman

Bengt Heyman (født 26. august 1883, død 3. juni 1942) var en svensk seiler som deltok i OL 1912 i Stockholm. 
Heyman vant en olympisk sølvmedalje under OL 1912 i Stockholm. Han var med på den svenske båten «Sans Atout» som kom på andreplass bak den norske båten «Taifun» i 8-metersklassen. Mannskapet på båten besto av Edmund Thormählen, Bengt Heymann, Herbert Westmark, Alvar Thiel, Emil Henriques og Nils Westermark.
Det var sju båter i 8-metersklassen, to finske, to russiske, to svenske og en norsk. Den norske båten «Taifun» vant begge seilasene som ble avviklet 20. og 22. juli utenfor kysten ved Nynäshamn.
«Sans Atout» og den finske båten «Lucky Girl» hadde tre poeng hver etter to seilaser. «Sans Atout» vant skilleracet som ble avholdt 22. juli.


== OL-medaljer ==
OL 1912  Stockholm -  Sølv i seiling, 8-metersklassen (Sverige)


== Eksterne lenker ==
(en) Bengt Heymann – Olympedia 
(en) Bengt Heymann – Sports-Reference (OL-resultater – arkivert) 
(en) Bengt Heymann – databaseOlympics.com (arkivert) 
(sv) Bengt Heymann – Sveriges olympiske komité
Det Kongelige Danske Musikkonservatorium

Det Kongelige Danske Musikkonservatorium (DKDM) (engelsk: The Royal Danish Academy of Music) er et dansk musikkonservatorium som ble grunnlagt i 1867. Inntil 1902 het det Københavns Musikkonservatorium. Fra 1949 har den danske stat stått for driften.Institusjonen har tidligere holdt til i eldre bygninger på H.C. Andersens Boulevard i  København, og overtok i august 2008 Danmarks Radios lokaler på Rosenørns Allé (Radiohuset).


== Direktører/rektorer ==
1867–1890 Niels W. Gade
1890–1899 J.P.E. Hartmann
1899–1915 Otto Malling
1915–1930 Anton Svendsen
1930–1931 Carl Nielsen
1931–1947 Rudolph Simonsen
1947–1954 Christian Christiansen
1954–1955 Finn Høffding
1956–1967 Knudåge Riisager
1967–1971 Svend Westergaard
1971–1975 Poul Birkelund
1976–1979 Friedrich Gürtler
1979–1986 Anne-Karin Høgenhaven
1986–1989 Anker Blyme
1989–1992 Merete Westergaard
1992–2007 Steen Pade
2007–2019 Bertel Krarup
2019– Uffe Savery


== Referanser ==


== Eksterne lenker ==
Offisielt nettsted 
(en) The Royal Danish Academy of Music – kategori av bilder, video eller lyd på Commons
Herbert Westermark

Herbert Westermark (født 30. august 1891, død 29. oktober 1981) var en svensk seiler som deltok i OL 1912 i Stockholm. 
Westermark vant en olympisk sølvmedalje under OL 1912 i Stockholm. Han var med på den svenske båten «Sans Atout» som kom på andreplass bak den norske båten «Taifun» i 8 meter-klassen. Mannskapet på båten besto av Edmund Thormählen, Bengt Heymann, Herbert Westmark, Alvar Thiel, Emil Henriques og Nils Westermark.
Det var sju båter i 8 meter-klassen, to finske, to russiske, to svenske og en norsk. Den norske båten «Taifun» vant begge seilasene som ble avviklet 20. og 22. juli utenfor kysten ved Nynäshamn.
«Sans Atout» og den finske båten «Lucky Girl» hadde tre poeng hver etter to seilaser. «Sans Atout» vant skilleracet som ble avholdt 22. juli.


== OL-medaljer ==
OL 1912  Stockholm -  Sølv i seiling, 8 meter-klassen (Sverige)


== Eksterne lenker ==
(en) Herbert Westermark – Olympedia 
(en) Herbert Westermark – Sports-Reference (OL-resultater – arkivert) 
(en) Herbert Westermark – databaseOlympics.com (arkivert) 
(sv) Herbert Westermark – Sveriges olympiske komité
Alvar Thiel

For andre med samme etternavn, se Thiel.Alvar Thiel (født 23. februar 1893, død 1. oktober 1973) var en svensk seiler som deltok i OL 1912 i Stockholm. 
Thiel vant en olympisk sølvmedalje under OL 1912 i Stockholm. Han var med på den svenske båten «Sans Atout» som kom på andreplass bak den norske båten «Taifun» i 8 meter-klassen. Mannskapet på båten besto av Edmund Thormählen, Bengt Heymann, Herbert Westmark, Alvar Thiel, Emil Henriques og Nils Westermark.
Det var sju båter i 8 meter-klassen, to finske, to russiske, to svenske og en norsk. Den norske båten «Taifun» vant begge seilasene som ble avviklet 20. og 22. juli utenfor kysten ved Nynäshamn.
«Sans Atout» og den finske båten «Lucky Girl» hadde tre poeng hver etter to seilaser. «Sans Atout» vant skilleracet som ble avholdt 22. juli.


== OL-medaljer ==
OL 1912  Stockholm -  Sølv i seiling, 8 meter-klassen (Sverige)


== Eksterne lenker ==
(en) Alvar Thiel – Olympedia 
(en) Alvar Thiel – Sports-Reference (OL-resultater – arkivert) 
(en) Alvar Thiel – databaseOlympics.com (arkivert) 
(sv) Alvar Thiel – Sveriges olympiske komité